Jyllandsposten, 1841-09-17
Naar man tager i Betragtning, at de bedste Paquetbaade tilbagelægge Veien imellem Ny-York og Liverpool kun under de allergunstigste Omstændigheder i 18 a 20 Dage, men sædvanlig bruge 30, ja 40 a 50 Dage, medens man i Fremtiden vil kunne tilbagelægge den samme Vei i 10 a 15 Dage, saa vil man kunne gjøre sig Begreb om hvilken Bevægelse dette mislykkede Forsøg maatte frembringe i England og America, da det overordentlige Samqvem imellem begge Lande gjør en hurtig og sikker Forbindelse saameget ønskelig. Snart dannede der sig et stort Antal Selskaber for at udruste større Dampskibe, og det engelsk americanske Dampskibsfarts=Compagni lod snart derefter et Dampskib løbe af Stabelen i Blackwall, hvilket er 38 Fod længere end det største engelske Krigskib. Ogsaa i Havre have der danner sig Selskaber for at oprette en regelmæssig Dampskibsfart imellem denne By og Nyyork og de gjøre saameget mere sikker Regning paa et gunstigt Udfald. som de Franske, efter Englændernes egen Dom, have i visse Maader gjort dem Rangen stridig ihenseende til Dampskibsfarten. Den Dampskibslinie, som Frankrig har oprettet i Middelhavet, er en saa fuldkommen Jndretning, at Englænderne ikke kunne sætte nogen lignende ved Siden af den. Overalt vaagner Speculationsaanden, skjemtende mod al Frygt og Bekymring for Fare med Dampbaade, og den vakte Jver for Fremskriden river Alt med sig som i en Storm. Farten til America, den længste og sværeste, som hidtil er fuldbragt, var neppe lykkedes, førend man med Jver begyndte at arbeide paa en Dampskibsforbindelse med Jndien. Det tidligere Misgreb, at sende Dampskibe omkring Cap, søgte man at undgaae ved at lægge Veien over Ægypten, hvorved det var muligt at bringe Efterretninger fra Bombay i 45 Dage til England. Vel satte Directeurerne for det ostindiske Compagni sig herimod, fordi de af temmelig sneverhjertede Grunde ikke ønskede nogen nærmere og hurtigere Forbindelse med Jndien, men ogsaa denne Hindring blev overvunden, og modvillige fulgte Directeurerne selv den uimodstaalige Trang; ja endnu mere, Farten til Jndien over Ægypten er allerede bleven af en saadan Vigtighed, at den engelske Regjering og Directeurerne for det nævnte Compagni ikke meere kunne opgive den, om de endog vilde, og maae forsøge Alt, for at denne Fart aldrig skal blive afbrudt. Den er nu temmelig regelmæssig; der er vel indtruffen en Afbrydelse i den senere Tid, men dette er fornemmelig en Følge af physiske Hindringer, som ikke saa let lade sig overvinde. Medens saaledes de to Lande, med hvilke England vedligeholder det største Samqvem, ere bragte saameget nærmere, er Speculations=Aanden ogsaa virksom i andre Retninger. Til denne Linie af Dampskibe, som gaae til Jndien, skal slutte sig en anden, der vil strække sig fra Ceylon til Australien, og fornemmelig til Øerne i Sydhavet, fra hvilke man har isinde at oprette en videre fortsat Dampskibslinie til Vestkysten af America, med en kort Landreise over Panama. Efter de overordentlige Fremskridt, som Dampskibsfarten har gjort i de sidste 10 Aar, og de mange derunder fremkomne nye Forbedringer tør man vel antage, at førend andre 10 Aar ere forløbne, ville alle disse Planer være bragte til Udførelse, og en Reise omkring Verden vil da kunne gjøres i mindre end 100 Dage. Følgerne af en saadan Forbindelse lade sig vel ikke let forudsige, men saameget er vist, at den aabner en umaadelig Mark for den menneskelige Virksomhed, og idet den befordrer Forplantningen af Kunster og Videnskaber til de fjerneste Verdensdele og bringer den hele Verden nærmere sammen, vil den have velgjørende Følger for det aan(Dagen.)dige Liv.